ประกาศสำนักงานปลัดกระทรวงวิทยาศาสตร์ประกาศสำนักงานปลัดกระทรวงวิทยาศาสตร์และเทคโนโลยีเรื่อง โครงสร้าง อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานปลัดกระทรวงวิทยาศาสตร์และเทคโนโลยี[๑] ตามที่มีประกาศสำนักงานปลัดกระทรวงวิทยาศาสตร์เทคโนโลยีและสิ่งแวดล้อมลงวันที่ ๒๗ สิงหาคม พ.ศ. ๒๕๔๑ เรื่อง โครงสร้าง อำนาจหน้าที่วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานปลัดกระทรวงวิทยาศาสตร์และเทคโนโลยีนั้นเนื่องจากได้มีกฎกระทรวงแบ่งส่วนราชการสำนักงานปลัดกระทรวงวิทยาศาสตร์และเทคโนโลยี พ.ศ.๒๕๔๕ มีผลให้โครงสร้างของสำนักงานปลัดกระทรวงวิทยาศาสตร์และเทคโนโลยีปรับเปลี่ยนไปจากเดิมดังนั้นเพื่อให้เป็นไปตามความในมาตรา ๗ (๑) (๒)และ (๓) แห่งพระราชบัญญัติข้อมูลข่าวสารของราชการพ.ศ. ๒๕๔๐จึงยกเลิกประกาศสำนักงานปลัดกระทรวงวิทยาศาสตร์ เทคโนโลยีและสิ่งแวดล้อม ลงวันที่๒๗ สิงหาคม พ.ศ. ๒๕๔๑ ดังกล่าวข้างต้นและให้ประกาศ โครงสร้าง อำนาจหน้าที่ วิธีดำเนินงานและสถานที่ติดต่อเพื่อขอรับข้อมูลข่าวสารของสำนักงานปลัดกระทรวงวิทยาศาสตร์และเทคโนโลยีไว้ดังต่อไปนี้ข้อ ๑ สำนักงานปลัดกระทรวงกระทรวงวิทยาศาสตร์และเทคโนโลยี มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนปฏิบัติจัดสรรทรัพยากรและบริหารราชการประจำทั่วไปของกระทรวงเพื่อการบรรลุเป้าหมายและเกิดผลสัมฤทธิ์ตามภารกิจของกระทรวง โดยมีอำนาจหน้าที่ดังต่อไปนี้(๑) ศึกษาวิเคราะห์ จัดทำข้อมูล เพื่อใช้ในการกำหนดนโยบาย เป้าหมาย และผลสัมฤทธิ์ของกระทรวง(๒) พัฒนายุทธศาสตร์การบริหารของกระทรวง(๓) แปลงนโยบายเป็นแนวทางและแผนการปฏิบัติงาน(๔) จัดสรรและบริหารทรัพยากรของกระทรวงเพื่อให้เกิดการประหยัดคุ้มค่าและสมประโยชน์(๕) กำกับเร่งรัด ติดตามและประเมินผล รวมทั้งประสานการปฏิบัติราชการของส่วนราชการในสังกัดกระทรวง(๖) พัฒนาระบบเทคโนโลยีสารสนเทศเพื่อใช้ในการบริหารงานและการบริหารของหน่วยงานในสังกัดกระทรวง(๗) ดูแลงานประชาสัมพันธ์การต่างประเทศและพัฒนาปรับปรุงกฎหมายที่เกี่ยวข้องให้ทันสมัย(๘) ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานปลัดกระทรวงหรือตามที่กระทรวงหรือคณะรัฐมนตรีมอบหมายข้อ ๒ ให้แบ่งส่วนราชการสำนักงานปลัดกระทรวงกระทรวงวิทยาศาสตร์และเทคโนโลยี ดังต่อไปนี้(๑) สำนักบริหารกลาง(๒) ศูนย์เทคโนโลยีสารสนเทศและการสื่อสาร(๓) สำนักนโยบายและยุทธศาสตร์(๔) สำนักส่งเสริมและถ่ายทอดเทคโนโลยีข้อ ๓ ส่วนราชการของสำนักงานปลัดกระทรวงกระทรวงวิทยาศาสตร์และเทคโนโลยี มีอำนาจหน้าที่ ดังต่อไปนี้(๑) สำนักบริหารกลางมีอำนาจหน้าที่ดังต่อไปนี้(ก) ดำเนินการเกี่ยวกับบริหารงานทั่วไปของสำนักงานปลัดกระทรวงรวมถึงงานช่วยอำนายการและดำเนินการเกี่ยวกับกฎหมายงานนิติกรรมและสัญญางานเกี่ยวกับความรับผิดทางแพ่ง อาญา งานคดีปกครองและงานคดีอื่นที่อยู่ในอำนาจของกระทรวงรวมทั้งงานให้คำปรึกษาแนะนำทางกฎหมายแก่หน่วยงานในสังกัด(ข) ดำเนินการเกี่ยวกับการพัฒนาองค์การและจัดระบบงาน(ค) ดำเนินการเกี่ยวกับการเงินการบัญชี การงบประมาณ การพัสดุ อาคารสถานที่และยานพาหนะของสำนักงานปลัดกระทรวงและของกระทรวง(ง) ดำเนินการเกี่ยวกับการบริหารงานบุคคลและการเสริมสร้างวินัยและระบบคุณธรรม(จ) ประชาสัมพันธ์และเผยแพร่กิจกรรมและการปฏิบัติราชการของหน่วยงานที่เกี่ยวข้อง(ฉ) บริหารงานทั่วไปของสำนักงานปลัดและของกระทรวงซึ่งมิได้กำหนดให้เป็นอำนาจหน้าที่ของส่วนราชการใดในสังกัดกระทรวงโดยเฉพาะ(ช) ปฏิบัติงานร่วมกันหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๒) ศูนย์เทคโนโลยีสารสนเทศและการสื่อสารมีอำนาจหน้าที่ดังต่อไปนี้(ก) จัดทำแผนแม่บทและแผนปฏิบัติการเทคโนโลยีสารสนเทศของกระทรวง(ข) ดำเนินการเกี่ยวกับการพัฒนาและบริหารจัดการเกี่ยวกับการใช้เทคโนโลยีสารสนเทศสนับสนุนการปฏิบัติงานของหน่วยงานในสังกัดกระทรวง(ค) พัฒนาระบบงานคอมพิวเตอร์และเครือข่ายรวมทั้งให้คำปรึกษาแนะนำหรือฝึกอบรมการใช้คอมพิวเตอร์และการใช้โปรแกรม(ง) เป็นศูนย์ประสานงานเครือข่ายข้อมูลสารสนเทศของกระทรวง(จ) เป็นศูนย์ประมวลผลข้อมูลกลางของหน่วยงานและข้อมูลดัชนีชี้แนะการบริการด้านวิทยาศาสตร์และเทคโนโลยีภายในประเทศ(ฉ) สนับสนุนทางเทคนิควิชาการเกี่ยวกับการประมวลผลและสื่อสารข้อมูลตลอดจนการบริการเผยแพร่ข้อมูลข่าวสารของหน่วยงาน(ช) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๓) สำนักนโยบายและยุทธศาสตร์มีอำนาจหน้าที่ดังต่อไปนี้(ก) ศึกษาวิเคราะห์ จัดทำข้อมูลในการกำหนดนโยบาย แผนกลยุทธ์ แผนงาน โครงการรวมทั้งจัดทำและประสานแผนการปฏิบัติงานของกระทรวง(ข) จัดทำและพัฒนาแผนยุทธศาสตร์ประสานนโยบายและแผนไปสู่การปฏิบัติให้สอดคล้องกับนโยบายและแผนแม่บทของกระทรวงรวมทั้งเร่งรัด ติดตามและประเมินผลความก้าวหน้าในการปฏิบัติงานของหน่วยงานในสังกัด(ค) บริหารแผนงานแผนเงิน และแผนคน รวมทั้งติดตามตรวจสอบการใช้ทรัพยากรเพื่อให้มีการจัดสรรการเกลี่ยและประสานระหว่างส่วนราชการให้เกิดความประหยัด คุ้มค่าและสมประโยชน์(ง) ส่งเสริมสนับสนุน และพัฒนากำลังคนและนักวิชาชีพด้านวิทยาศาสตร์และเทคโนโลยี(จ) จัดทำระบบดัชนีด้านวิทยาศาสตร์และเทคโนโลยีของกระทรวง(ฉ) ส่งเสริมและสนับสนุนงานด้านวิทยาศาสตร์และเทคโนโลยีโดยสร้างความร่วมมือกับองค์กรและหน่วยงานระหว่างประเทศในระดับกระทรวงรวมทั้งติดตามและประสานความช่วยเหลือและความร่วมมือกับองค์การหรือหน่วยงานต่างประเทศ(ช) ติดตามและประสานความร่วมมือกับหน่วยงานต่างๆทั้งภาครัฐ ภาคเอกชน และภาคประชาชน(ซ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย(๔) สำนักส่งเสริมและถ่ายทอดเทคโนโลยีมีอำนาจหน้าที่ดังต่อไปนี้(ก) ส่งเสริมและเผยแพร่องค์ความรู้ด้านวิทยาศาสตร์และเทคโนโลยี(ข)วิเคราะห์และประเมินเทคโนโลยีโดยการคัดเลือก จัดลำดับและประเมินความเหมาะสมของเทคโนโลยีรวมทั้งจัดทำฐานข้อมูลเทคโนโลยี เพื่อการจัดทำแผน ส่งเสริมพัฒนาและถ่ายทอดเทคโนโลยี(ค) ส่งเสริมและสนับสนุนปัจจัยที่เอื้อต่อการพัฒนาเทคโนโลยีในระดับพื้นฐานและสู่เชิงพาณิชย์(ง) บริหารเงินทุนหมุนเวียนเพื่อการวิจัยและพัฒนาเทคโนโลยี(จ) ประสานความร่วมมือกับองค์กรด้านการส่งเสริมและถ่ายทอดเทคโนโลยีทั้งภายในและต่างประเทศ(ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๔สถานที่ติดต่อเพื่อขอรับข้อมูลข่าวสารของสำนักงานปลัดกระทรวงวิทยาศาสตร์และเทคโนโลยีมีดังนี้กลุ่มงานประชาสัมพันธ์ส่วนอำนวยการ สำนักบริหารกลาง สำนักงานปลัดกระทรวงวิทยาศาสตร์และเทคโนโลยี อาคารกระทรวงวิทยาศาสตร์และเทคโนโลยีชั้น ๑ ถนนพระรามที่ ๖ เขตราชเทวี กรุงเทพฯ ๑๐๔๐๐ โทรศัพท์ ๐ ๒๒๔๖ ๐๐๖๔ ต่อ ๑๑๘,๑๒๐ โทรสาร ๐ ๒๒๔๖ ๘๑๐๖ประกาศณ วันที่ ๓๑ ตุลาคม พ.ศ. ๒๕๔๖ศักดิ์สิทธิ์ ตรีเดชรองปลัดกระทรวงรักษาราชการแทนปลัดกระทรวงวิทยาศาสตร์และเทคโนโลยีสุภาพร/พิมพ์๑๗กุมภาพันธ์ ๒๕๔๗สุมลรัตน์/พัชรินทร์/ตรวจ๒๖กุมภาพันธ์ ๒๕๔๗A+B[๑] รก.๒๕๔๖/พ๑๒๘ง/๔๑/๗ พฤศจิกายน ๒๕๔๖